Zbogom, moja konkubino
<s>Kralj-Hegemon se oprašta od svoje konkubine (), u međunarodnoj distribuciji poznatiji pod engleskim naslovom Farewell My Concubine () je kineski igrani film snimljen u režiji Chen Kaigea i premijerno prikazan početkom 1993. godine, poznat kao jedno od najuspješnijih ostvarenja kineske kinematografije 1990-ih.</s>

<s>Predstavlja adaptaciju istoimenog romana hongkonške književnice Lilian Lee.</s><s>Protagonisti, koje kao odrasle likove tumače Leslie Cheung i Zhang Fenyi, su dva profesionalna izvođača pekinške opere koji su karijeru započeli kao djeca, i prilikom čega je jedan od njih postao specijaliziran za ženske, a drugi za muške likove.</s><s>Radnja se odvija kroz nekoliko decenija i prikazuje njihov složeni odnos, koji će zakomplicirati bivša kurtizana (čiji lik tumači Gong Li, a u čijoj se pozadini odvijaju dramatični politički događaji vezani uz japansku invaziju, uspostavu komunističkog režima i Kulturnu revoluciju.</s>

<s>Zbogom, moja konkubino je premijerno prikazan u Hong Kongu, a nekoliko mjeseci kasnije u Cannesu, gdje je trijumfirao, osvojivši Zlatnu palmu.</s><s>Tamo je, međutim, došlo i do prve kontroverze, kada je američki producent Harvey Weinstein za kompaniju Miramax otkupio prikazivačka prava za američko i većinu međunarodnih tržišta, a pri tome inzistirao na dramatičnom skraćenju filma, učinivši ga u očima kritičara "nerazumljivim", i uspostavivši praksu koju će nastaviti sljedećih decenija.</s><s>U samoj Kini je Zbogom, moja konkubino bila prikazana u julu, i odmah izazvala zabranu od strane kineskih cenzora, užasnutih dotada nezamislivo eksplicitnim prikazom homoseksualnih tema i ekscesa komunističkog režima; film je nekoliko mjeseci kasnije ipak pušten u distribuciju, mada u znatno skraćenom izdanju iz koga su izbačeni svi "problematični" sadržaji.</s>

<s>Uloge
 Leslie Cheung ...</s><s>Cheng Dieyi (程蝶衣) / Xiaodouzi (小豆子)
 Yin Zhi ...</s><s>Cheng Dieyi (tinejdžer)
 Ma Mingwei ...</s><s>Cheng Dieyi (dijete)
 Zhang Fengyi ...</s><s>Duan Xiaolou (段小樓) / Xiaoshitou (小石頭)
 Zhao Hailong ...</s><s>Duan Xiaolou (tinejdžer)
 Fei Yang ...</s><s>Duan Xiaolou (dijete)
 Gong Li ...</s><s>Juxian (菊仙 Júxiān)
 Ge You ...</s><s>Yuan Shiqing (袁世卿 Yuán Shìqīng)
 Lü Qi ...</s><s>Učitelj Guan (uprošćeno: 关师傅, tradicionalno: 關師傅, Pinyin: Guān-shīfu)
 Ying Da ...</s><s>Na Kun (那坤 Nā Kūn)
 Yidi ...</s><s>Eunuch Zhang (uprošćeno: 张公公, tradicionalno: 張公公, Pinyin: Zhāng-gōnggong)
 Zhi Yitong ...</s><s>Saburo Aoki (青木 三郎, Pinyin: Qīngmù Sānláng, japanski: Aoki Saburō)
 Lei Han ...</s><s>Xiaosi
 Li Chun ...</s><s>Xiaosi (tinejdžer)
 Li Dan ...</s><s>Laizi (uprošćeno: 小癞子, tradicionalno: 小癩子, Pinyin: Xiǎo Làizǐ)
 Yang Yongchao ...</s><s>Laizi (dijete)
 Wu Dai-wai ...</s><s>Crveni gardist (uprošćeno: 红卫兵, tradicionalno: 紅衛兵, Pinyin: Hóngwèibīng)</s>

<s>Izvori</s>

<s>Vanjske veze</s>

<s>A film review with emphasis on the relationship between the play and the film</s>

<s>Kineski filmovi
Dramski filmovi
Romantični filmovi
Filmovi sa LGBT tematikom</s>

